स्त्री को पुरुष से मुक्ति नही चाहिये। आर्थिक स्वतंत्रता,शिक्षा व सुरक्षा के बावजूद समाज का स्वस्थ ,संतुलित स्वरुप हमे प्राप्त नही हो सकेगा;जब तक कि समानता ,सहयोग व संवेदना के साथ उसे दासत्व एवं अधिपत्य से मुकित नही मिल जाती। आम धारणा है ,हमारे देश में स्त्री को जो सम्मान प्राप्त है वह विश्व मे कहीं नहीं। कौन देता है यह सम्मान?किसने बताया इस सम्मान के बारे मेंं? जरुर कोर्इ पुरुष ही रहा होगा ! क्योंकि स्त्री को पतिपरमेश्वर के चरण वंदना और पुत्र रतन के भविष्य निर्माण , सास-ननद के हुक्म और नखरे पूरे करनें में दिन रात जुटे रहने से कब फुर्सत मिली होगी कि वह ऐसी बातें गढ़े। मा की कोंख के बाद सबकुछ पुरुष के हाथ में ही तो रहा। पिता की निगरानी,भार्इ के निर्देशन में चलना, उठना,बैठना,रोना ,हसना सभी कुछ। इसमें मा की मूक सहमति ने कभी मौका ही नही दिया खुद को जानने,पहचानने का। शादी के बाद पति फिर बच्चे। मा कि तरह हम भी मूक रहे तो मेरी बच्ची का भविष्य क्या होगा?